CELEX: 62019CA0132
Language: hu
Date: 2020-12-09 00:00:00
Title: C-132/19. P. sz. ügy: A Bíróság (második tanács) 2020. december 9-i ítélete – Groupe Canal + kontra Európai Bizottság, Francia Köztársaság, Union des producteurs de cinéma (UPC), C More Entertainment AB, European Film Agency Directors – EFADs, Bureau européen des unions de consommateurs (BEUC) (Fellebbezés – Verseny – Kartellek – Televíziós műsorszolgáltatás – 1/2003/EK rendelet – 9. cikk és a 16. cikk (1) bekezdése – A kötelezettségvállalásokat kötelezővé nyilvánító határozat – Abszolút területi védelem – Hatáskörrel való visszaélés – Előzetes értékelés – Az Európai Bizottság azon kötelezettségének hiánya, hogy figyelembe vegye az EUMSZ 101. cikk (3) bekezdésének alkalmazására vonatkozó megfontolásokat – A nemzeti piacok felosztására irányuló megállapodások – A Bizottság azon kötelezettségének hiánya, hogy egyenként vizsgálja az érintett nemzeti piacokat – Arányosság – Harmadik személyek szerződésből eredő jogainak sérelme)

2021.2.8.   
            
            
               HU
            
            
               Az Európai Unió Hivatalos Lapja
            
            
               C 44/5
            
         
      A Bíróság (második tanács) 2020. december 9-i ítélete – Groupe Canal + kontra Európai Bizottság, Francia Köztársaság, Union des producteurs de cinéma (UPC), C More Entertainment AB, European Film Agency Directors – EFADs, Bureau européen des unions de consommateurs (BEUC)
      (C-132/19. P. sz. ügy) (1)
      
      (Fellebbezés - Verseny - Kartellek - Televíziós műsorszolgáltatás - 1/2003/EK rendelet - 9. cikk és a 16. cikk (1) bekezdése - A kötelezettségvállalásokat kötelezővé nyilvánító határozat - Abszolút területi védelem - Hatáskörrel való visszaélés - Előzetes értékelés - Az Európai Bizottság azon kötelezettségének hiánya, hogy figyelembe vegye az EUMSZ 101. cikk (3) bekezdésének alkalmazására vonatkozó megfontolásokat - A nemzeti piacok felosztására irányuló megállapodások - A Bizottság azon kötelezettségének hiánya, hogy egyenként vizsgálja az érintett nemzeti piacokat - Arányosság - Harmadik személyek szerződésből eredő jogainak sérelme)
      (2021/C 44/05)
      Az eljárás nyelve: francia
      
         Felek
      
      
         Fellebbező: Groupe Canal + (képviselők: P. Wilhelm, P. Gassenbach és O. de Juvigny avocats)
      
         A többi fél az eljárásban: Európai Bizottság (képviselők: A. Dawes, C. Urraca Caviedes és L. Wildpanner meghatalmazottak), Francia Köztársaság (képviselők: E. de Moustier és M. P. Dodeller meghatalmazottak), Union des producteurs de cinéma (UPC) (képviselő: E. Lauvaux avocat), C More Entertainment AB, European Film Agency Directors – EFADs (képviselő: O. Sasserath avocat), Bureau européen des unions de consommateurs (BEUC) (képviselő: A. Fratini avvocatessa),
      
         Rendelkező rész
      
      
                  1)
               
               
                  A Bíróság az Európai Unió Törvényszékének 2018. december 12-i Groupe Canal + kontra Bizottság ítéletét (T-873/16, EU:T:2018:904) hatályon kívül helyezi.
               
            
                  2)
               
               
                  A Bíróság az EUMSZ 101. cikk és az EGT-Megállapodás 53. cikke alkalmazására vonatkozó eljárásban (AT.40023. sz. ügy – A fizetős televízióhoz való határokon átnyúló hozzáférés) 2016. július 26-án hozott európai bizottsági határozatot megsemmisíti.
               
            
                  3)
               
               
                  A Bizottság viseli saját költségein felül a Groupe Canal + SA, a European Film Agency Directors – EFADs és az Union des producteurs de cinéma (UPC) részéről a jelen fellebbezési és az elsőfokú eljárásban felmerült költségeket, valamint a C More Entertainment AB részéről az elsőfokú eljárásban felmerült költségeket.
               
            
                  4)
               
               
                  A Francia Köztársaság maga viseli saját költségeit.
               
            
                  5)
               
               
                  A Bureau européen des unions de consommateurs (BEUC) maga viseli saját költségeit.
               
            
         (1)  HL C 131., 2019.4.8.